text: Kommuner fik penge med posten
  01 september 2016 kl. 13.35
  Fire sønderjyske kommuner er blandt de mest trængte kommuner i landet. Torsdag fik de et ekstra tilskud.
  De fire sønderjyske kommuner, Haderslev, Aabenraa, Tønder og Sønderborg fik torsdag et ekstraordinært tilskud til næste års budget.
  Pengene kommer fra en særlig tilskudspulje, som er beregnet til vanskeligt stillede kommuner, som f.eks. har mange ældre borgere, eller mange borgere på overførselsindkomst og samtidig har andre økonomiske udfordringer.
  Det er Social- og Indenrigsministeriet, som administrerer puljen. Minister Karen Ellemann siger i en pressemeddelelse, at pengene er et rygstød til de vanskeligst stillede kommuner.
  Pengene kommer fra den generelle særtilskudspulje, som er på 300 mio. kr. I alt har 38 kommuner over hele Danmark fået del i pengene.
  Så meget får de i Sønderjylland:
  Haderslev 9 mio. kr.
  Sønderborg 3 mio. kr.
  Tønder 8 mil. Kr.
  Aabenraa 8,9 mio. kr.
  